Ján Milov

Ján Milov (* 13. február 1913, Veľké Janíkovce (dnes Janíkovce)† 9. marec 1979, Zvolen) bol slovenský básnik. Pseudonym Marián Ján Milov, M. J. Milov.

Jeho básnické dielo je v kontexte slovenskej literatúry pomerne neznámym a nepreskúmaným fenoménom, aj napriek tomu, že sa vyznačuje širokým tematickým záberom a žánrovou rôznorodosťou. Hoci sa autorovo meno v súdobých prameňoch objavovalo pri menách popredných predstaviteľov slovenskej katolíckej moderny (R. Dilong, P. G. Hlbina, J. Silan), ku ktorej sa sám prihlásil svojimi prvými dvomi básnickými zbierkami, súčasná literárna kritika ho vníma len veľmi okrajovo a jeho dielo je odsúvané na perifériu.

 Dielo 
 1938 Rovnobežky. Trnava : Urbánek a spol., 1938. 61 s. - básnická zbierka
 1940 Závetrie. Trenčín : Trenčan, 1940. 56 s. - básnická zbierka 
 1941 Junácke srdce – divadelná hra pre mládež v 5 obrazoch. Bratislava : Okresné veliteľstvo HM, 1941. 50 s.
 1941 Mladé kroky (Sbierka básní, úvah a div. hier pre akadémie HM). Bratislava : U nás, 1941. 113 s – zostavovateľ a prispievateľ - súbor básní, úvah a divadelných hier
 1945 Rovina. Bratislava : Eos, 1945. 58 s. - básnická zbierka
 1947 Jednotou k sile (Družstevné básne). Bratislava : Družstevné vydavateľstvo a kníhkupectvo, 1947. 40 s. - básnická zbierka

 Zdroje 
 DILONG, Rudolf: Antológia mladej slovenskej poézie. Trnava : Spolok sv. Vojtecha, 1933. 295 s.
 CABADAJ, Peter: Na hrane času. In Slovenské národné noviny, 1994, roč. 5 (9), č. 24, s. 12. 
 PAŠTEKA, Júlis. Tvár a tvorba slovenskej katolíckej moderny. Bratislava : LÚČ, 2002. 592 s. ISBN 80-7114-370-7.
 MILOV, M. Ján. In: 
PAŽITNÝ, Anton. Výročia významných osobností Nitry vo februári 1993. Básnik, prekladateľ, historik, publicista. In Nitra : kultúrno-spoločenský mesačník, 1993, roč. 18, č. 2, s. 34 – 36.

Kategória:Slovenskí básnici
Kategória:Osobnosti z Nitry